Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2002/C 114/04)

Η δημοσίευση αυτή παρέχει το δικαίωμα υποβολής ενστάσεως κατά την έννοια του άρθρου 7 του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ ( ) ΠΓΕ (x)

Εθνικός αριθμός φακέλου: 2/2000

1. Αρμόδια υπηρεσία του κράτους μέλους Τίτλος: Ministero delle Politiche agricole e forestali (/Υπουργείο Γεωργικών και Δασοκομικών Πολιτικών)

Διεύθυνση: Via XX Settembre, 20, I-00187 Roma

Τηλέφωνο (39-06) 481 99 68

Φαξ (39-06) 42 01 31 26

2. Αιτούσα ομάδα 2.1. Ονομασία: Comitato Promotore la Sagra dell'Asparago verde di Altedo

2.2. Διεύθυνση: Εταιρική έδρα: Piazza Unità d'Italia, 1, I-40058 Malalbergo (BO)

Επιχειρησιακή έδρα: Via Gramsci, 1, I- 40051 Altedo (BO)

2.3. Σύνθεση: Παραγωγοί/μεταποιητές (x) άλλοι ( )

3. Τύπος του προϊόντος: Λαχανικά-κατηγορία 1.6.

4. Περιγραφή των προδιαγραφών: (σύνοψη των όρων του άρθρου 4 παράγραφος 2)

4.1. Ονομασία: Asparago verde di Altedo (πράσινο σπαράγγι του Altedo).

4.2. Περιγραφή: Η προστατευόμενη γεωγραφική ένδειξη "Asparago verde di Altedo" δίδεται στους βλαστούς σπαραγγιού που προέρχονται από φυτείες εγγεγραμμένες σε έναν πίνακα ad hoc ο οποίος ενημερώνεται από τον οργανισμό ελέγχου που αναφέρεται στο σημείο 4.7 και αποτελούνται από τις ακόλουθες ποικιλίες πράσινων σπαραγγιών: Precoce d'Argenteuil, Eros, Marte, Ringo και άλλες ποικιλίες που μπορούν να υπάρχουν σε μέγιστη αναλογία 20 %.

Η προστατευόμενη γεωγραφική ένδειξη "Asparago Verde di Altedo" επιφυλάσσεται στους βλαστούς που ταξινομούνται στις ακόλουθες δύο κατηγορίες, οι οποίοι έχουν τα χαρακτηριστικά που προβλέπονται από την κοινοτική νομοθεσία που εφαρμόζεται στην εμπορία των σπαραγγιών:

- κατηγορία "Extra",

- κατηγορία I.

Στο πλαίσιο των δύο κατηγοριών που προαναφέρθηκαν, λαμβάνοντας υπόψη τις ίδιες διατάξεις για καθεμία από αυτές και τις αποδεκτές ανοχές, το Asparago Verde di Altedo πρέπει να εμφανίζει, κατά τη θέση του στην αγορά, τα ακόλουθα εμπορικά και ποιοτικά χαρακτηριστικά.

Οι βλαστοί πρέπει να είναι:

- ολόκληροι,

- νωποί,

- υγιείς,

- απαλλαγμένοι από προσβολές τρωκτικών και εντόμων,

- καθαροί, δηλαδή απαλλαγμένοι από χώμα ή οποιαδήποτε άλλη ακαθαρσία,

- απαλλαγμένοι από μη κανονική εξωτερική υγρασία, δηλαδή επαρκώς ξηροί ύστερα από ενδεχόμενο πλύσιμο ή ψύξη με κρύο νερό,

- απαλλαγμένοι από οσμές και ξένες γεύσεις (ύστερα από ζυμώσεις ή λόγω παρουσίας μούχλας).

Επιπλέον, οι βλαστοί δεν πρέπει να είναι: κενοί, σχισμένοι, ξεφλουδισμένοι, σπασμένοι.

Οι βλαστοί πρέπει να είναι καλοσχηματισμένοι, τα άκρα πρέπει να είναι σφικτά, και μόνο στην περίπτωση της κατηγορίας I, ελαφρώς κυρτοί.

4.3. Γεωγραφική περιοχή: Η γεωγραφική περιοχή την οποία αφορά η παραγωγή του Asparago Verde di Altedo περιλαμβάνεται μεταξύ της Via Emilia στην επαρχία της Bologna, την Αδριατική ακτή και τον ποταμό Πο στην επαρχία της Ferrara. Στις επαρχίες της Bologna και της Ferrara, η γεωγραφική αυτή περιοχή καλύπτει κυρίως το σύνολο της διοικητικής επικράτειας των ακολούθων κοινοτήτων:

ΕΠΑΡΧΙΑ ΤΗΣ BOLOGNA: Anzola dell'Emilia, Argelato, Bologna, Budrio, Baricella, Bentivoglio, Calderara di Reno, Crevalcore, Castello d'Argile, Castelmaggiore, Castel San Pietro Terme, Castenaso, Castelguelfo, Dozza, Galliera, Granarolo dell'Emilia, Imola, Malalbergo, Medicina, Minerbio, Molinella, Mordano, Ozzano dell'Emilia, Pieve di Cento, Sala Bolognese, Sant'Agata Bolognese, San Giovanni Persiceto, San Giorgio di Piano, San Lazzaro di Savena, San Pietro in Casale.

ΕΠΑΡΧΙΑ ΤΗΣ FERRARA: Argenta, Berra, Bondeno, Cento, Codigoro, Comacchio, Copparo, Ferrara, Formignana, Goro, Iolanda di Savoia, Lagosanto, Masi Torello, Mesola, Mirabello, Migliaro, Migliarino, Massafiscaglia, Ostellato, Portomaggiore, Poggio Renatico, Ro, Sant'Agostino, Tresigallo, Vigarano Mainarda, Voghiera.

4.4. Απόδειξη προέλευσης: Από άποψη ιστορική και σύμφωνα με την παράδοση, τα έγγραφα τα οποία βεβαιώνουν την προέλευση της καλλιέργειας, της εμπορίας και της γαστρονομικής χρησιμοποίησης του πράσινου σπαραγγιού στο Altedo και τις γειτονικές περιοχές ανάγονται στο 13ο αιώνα.

Πράγματι, συνεκόμιζαν στις καλλιεργούμενες περιοχές "σιτηρά, κάνναβη και λαχανικά και ανάμεσα σε αυτά ένα λαχανικό που εκτιμούσαν ιδιαίτερα στα γεύματα της εποχής για τη μεθυστική του γεύση", δηλαδή το σπαράγγι di valle, ένα προϊόν το οποίο εκτιμούσαν πολύ οι μεγάλοι μάγειροι της Bologna τον περασμένο αιώνα, όπως μαρτυρούν οι συνταγές με βάση το σπαράγγι που περιέχονται στα βιβλία μαγειρικής τους.

Το πράσινο σπαράγγι αναφέρθηκε ειδικά για πρώτη φορά στο διάσημο "Ruralium Commodorium Libri Duodecim" του μεγάλου αγρονόμου Pier Crescenzi, ο οποίος γεννήθηκε στη Bologna το 1233. Το 16ο αιώνα, στο "Trattato de' cibi et del bere", ο γιατρός και άνθρωπος των γραμμάτων της Bologna, Baldassare Pisanelli, συμβούλευε τη χρησιμοποίηση των καλλιεργούμενων σπαραγγιών που έκρινε καλύτερα από τα άγρια σπαράγγια. Αυτό αποδεικνύει την αρχαιότητα της καλλιέργειας του σπαραγγιού στην ιταλική ύπαιθρο.

Στο 17ο αιώνα, ένας άλλος αγρονόμος και σπουδαίος γαστρονομικός γνώστης της Bologna, ο Vincenzo Tanara, μιλάει για το πράσινο σπαράγγι στο βιβλίο του με τίτλο "Οικονομία του πολίτη στην πόλη" του 1644. (Για περισσότερες πληροφορίες συμβουλευθείτε την έκθεση που επισυνάπτεται στην παρούσα, "Altedo e la tradizione dell'Asparago nel Bolognese".)

Όσον αφορά τους ελέγχους στόχος των οποίων είναι η επιβεβαίωση της προέλευσης της παραγωγής ΠΓΕ, η απόδειξη της προέλευσης του "Asparago verde di Altedo" ΠΓΕ στην ορισμένη γεωγραφική περιοχή παραγωγής βεβαιώνεται από τον οργανισμό ελέγχου που αναφέρεται στο σημείο 4.7, με βάση πολλούς κανόνες στους οποίους οι ενδιαφερόμενοι παραγωγοί υπόκεινται στη διάρκεια του κύκλου παραγωγής.

Οι βασικοί κανόνες, που διασφαλίζουν την ανιχνευσιμότητα του προϊόντος σε κάθε στάδιο του κλάδου παραγωγής, μεταποίησης, συσκευασίας περιέχουν:

- μία προκαταρκτική εγγραφή, από τους ενδιαφερόμενους παραγωγούς, στον ad hoc πίνακα των καλλιεργούμενων εκτάσεων, η οποία καταρτίζεται, τηρείται και ενημερώνεται από τον οργανισμό ελέγχου,

- δήλωση από τον παραγωγό, ύστερα από κάθε συγκομιδή, στον οργανισμό ελέγχου των ποσοτήτων σπαραγγιών που παρήχθησαν και ενδεχομένως ανετέθησαν σε ένα συλλογικό κέντρο μεταποίησης,

- πιστοποίηση όλων των παρτίδων του προϊόντος που συσκευάστηκε και επισημάνθηκε με την προστατευόμενη γεωγραφική ένδειξη "Asparago verde di Altedo" πριν από τη θέση στην αγορά κατανάλωσης.

4.5. Μέθοδος παραγωγής: Εδαφολογικές και κλιματολογικές συνθήκες των περιοχών καλλιέργειας: Στην ορισμένη γεωγραφική περιοχή παραγωγής, ευνοούν την καλλιέργεια "Asparago verde di Altedo" τα εδάφη αμμώδους και αργιλώδους τύπου. Το χαρακτηριστικό κλίμα είναι εκείνο της κάτω κοιλάδας του Πo.

Τεχνικές καλλιέργειας: Προβλέπεται η αμειψισπορά. Μπορεί, επομένως, να δημιουργήσει κανείς νέες φυτείες στα εδάφη τα οποία, τουλάχιστον για έξι χρόνια, δεν χρησιμοποιήθηκαν για την ίδια παραγωγή και τα οποία, σε κάθε περίπτωση, στη διάρκεια του προηγούμενου χρόνου της έναρξης της καλλιέργειας, δεν χρησιμοποιήθηκαν για την καλλιέργεια της μυδικής, των γεωμήλων, των καρότων, των κοκκινογουλιών ή του πεπονιού.

Η προετοιμασία του εδάφους ενόψει της φυτείας προβλέπει βαθύ όργωμα 40 cm τουλάχιστον έως 60 cm κατ' ανώτατο όριο. Επιπλέον, τα εδάφη πρέπει να αποξηραίνονται καλά για να αποφεύγεται η στασιμότητα του νερού.

Η φύτευση του πολλαπλασιαστικού υλικού (κονδυλώδεις ρίζες ή φυτάρια) πρέπει να γίνεται σε αυλάκια τα οποία έχουν χαραχθεί προηγουμένως, βάθους 25 έως 35 cm, και η ελάχιστη απόσταση μεταξύ τους να είναι ένα μέτρο. Η ελάχιστη απόσταση κάθε αυλακιού πρέπει να είναι 33 cm. Οι κονδυλώδεις ρίζες πρέπει να έχουν ελάχιστο βάρος 70 g και να είναι απολύτως υγιείς. Τα φυτά πρέπει να έχουν φυτευτεί τις τελευταίες δέκα ημέρες του Απριλίου και να επωφελούνται από ένα βοηθητικό δίκτυο άρδευσης.

Γονιμοποίηση: Πριν προγραμματισθεί η καλλιέργεια του "Asparago verde di Altedo", είναι υποχρεωτικό να πραγματοποιηθεί η πλήρης ανάλυση του εδάφους. Η ανάλυση αυτή ισχύει για πέντε χρόνια. Το έδαφος πρέπει να πλουτίζεται ετησίως από τροφικά συστατικά τα οποία λαμβάνονται με τις συγκομιδές. Οι μέσες αξίες των αναφερόμενων λήψεων δειγμάτων αναφέρονται κατωτέρω και είναι οι βασικές αξίες:

N = 25 kg ανά τόνο προϊόντος· P2O5 = 7 kg ανά τόνο προϊόντος· K2O = 22,5 kg ανά τόνο προϊόντος,

ακριβώς όπως οι αξίες οι οποίες προκύπτουν από τις αναλύσεις του εδάφους.

Στη διάρκεια όλων των σταδίων φύτευσης, καλλιέργειας και παραγωγής είναι υποχρεωτικό να συμπληρώνονται οι εισροές χημικών λιπασμάτων από οργανικές τροποποιήσεις (κοπριά, καβουρντισμένο κέρας κ.λπ.) λαμβάνοντας πάντα υπόψη τα αποτελέσματα των αναλύσεων του εδάφους.

Επεξεργασία των καλλιεργειών: Στη διάρκεια δύο χρόνων προβαίνουμε στις γονιμοποιήσεις, στις φυτοϋγειονομικές επεξεργασίες του μέρους που προεξέχει, στην κάλυψη των προαναφερθέντων αυλακιών και στην ενδεχόμενη άρδευση, η οποία είναι βασική σε περίπτωση έλλειψης νερού. Δύο χρόνια μετά τη φύτευση, μπορεί να αρχίσει η συγκομιδή των βλαστών έτσι όπως περιγράφονται παραπάνω.

Συγκομιδή: Η συγκομιδή του προϊόντος αρχίζει κανονικά από το δεύτερο χρόνο· για να αποφευχθεί το αδυνάτισμα του φυτού και να μην διακυβευτεί η ποιότητα των βλαστών και της παραγωγής, θα πρέπει να τηρηθούν οι ενδείξεις του ακόλουθου πίνακα:

- δεύτερο έτος: 15 έως 20 ημέρες συγκομιδής,

- τρίτο έτος: 30 έως 40 ημέρες συγκομιδής,

- από τον τέταρτο χρόνο: 60 έως 65 ημέρες συγκομιδής.

Η μέγιστη ετήσια παραγωγή που προβλέπεται για μια καλλιεργούμενη έκταση σπαραγγιών πλήρους παραγωγής είναι δέκα τόνοι ανά εκτάριο. Η συγκομιδή δεν μπορεί να παραταθεί μετά τις 20 Ιουνίου.

Οι βλαστοί του Asparago verde di Altedo πρέπει να συγκομίζονται, αν είναι δυνατόν, τις δροσερότερες ώρες της ημέρας.

Διατήρηση και συσκευασία. Μετά τη συγκομιδή, τα σπαράγγια πρέπει να κατευθύνονται προς το κέντρο μεταποίησης και να παραδίδονται σε δέσμες ή χύμα.

Για τη διατήρησή του, είναι απαραίτητο να καθυστερείται ο μεταβολισμός του προϊόντος με ταχεία ψύξη βυθίζοντας εν μέρει τους βλαστούς στο νερό ή προσφεύγοντας σε ένα άλλο σύστημα κατάλληλης ψύξης.

Το προϊόν συσκευάζεται τέλος σε δέσμες, 250 g τουλάχιστον έως τριών kg κατ'ανώτατο όριο, καλά δεμένες και ίσες στη βάση μέσω μηχανικής ή χειρωνακτικής αφαίρεσης των χόρτων που προεξέχουν. Οι δέσμες αυτές καθαυτές μπορούν να καλύπτονται στη βάση από ένα φύλλο με κατάλληλο τρόπο ή να δένονται αφού δεθούν με το κατάλληλο υλικό. Οι δέσμες τακτοποιούνται στη συνέχεια σε ό,τι θα τους χρησιμεύσει ως μέσο συσκευασίας ενόψει της θέσης των στην αγορά κατανάλωσης.

4.6. Δεσμός: Η ιδιαίτερη σύσταση του εδάφους και το υγρό και ομιχλώδες κλίμα που είναι χαρακτηριστικό της κάτω κοιλάδας του Πο, κοινώς το σύνολο της γεωγραφικής περιοχής που περιγράφεται παραπάνω, σε συνδυασμό με την τεχνογνωσία και τις παραδοσιακές μεθόδους καλλιέργειας του σπαραγγιού, πολύχρονο έργο το οποίο κληροδοτείται από πατέρα σε γιο, συμβάλλουν ώστε τα ποιοτικά χαρακτηριστικά και η ιδιοτυπία του προϊόντος να είναι στενά συνδεδεμένα με την αναφερόμενη γεωγραφική περιοχή· θα πρέπει επομένως να θεωρηθεί ως το ιδανικό περιβάλλον προέλευσης του Asparago verde di Altedo.

4.7. Οργανισμός ελέγχου: Ονομασία: Check Fruit Srl

Διεύθυνση: Via J. Barozzi, 8, I-40126 Bologna

4.8. Επισήμανση: Στις συσκευασίες του Asparago verde di Altedo, οι οποίες προορίζονται προς πώληση έτσι όπως περιγράψαμε παραπάνω, εκτός από τις υποχρεωτικές ενδείξεις ονομασίας που προβλέπονται από την ειδική εθνική και κοινοτική νομοθεσία σχετικά με την εμπορία των σπαραγγιών, πρέπει να αναφέρονται με τυπογραφικούς χαρακτήρες ίδιων διαστάσεων, οι ενδείξεις "Asparago verde di Altedo" και "Indicazione Geografica Protetta" (προστατευόμενη γεωγραφική ένδειξη).

Επιπλέον, στην ονομασία, δίπλα στη γεωγραφική ένδειξη, πρέπει να αναφέρεται το λογότυπο, δηλαδή το διακριτικό σημείο της ΠΓΕ "Asparago verde di Altedo" η περιγραφή του οποίου, η παρουσίαση και οι χρωματικοί δείκτες αναφέρονται στο εγχειρίδιο με τα σχήματα το οποίο επισυνάπτεται στη συγγραφή προδιαγραφών.

4.9. Εθνικές απαιτήσεις: -

Αριθ. ΕΚ: ΙΤ/00127/2000.04.19.

Ημερομηνία παραλαβής του πλήρους φακέλου: 1 Ιουνίου 2001.